CELEX: 32020D0167
Language: el
Date: 2020-02-05 00:00:00
Title: Εκτελεστική απόφαση (ΕΕ) 2020/167 της Επιτροπής της 5ης Φεβρουαρίου 2020 σχετικά με τα εναρμονισμένα πρότυπα για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου

6.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 34/46
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/167 ΤΗΣ ΕΠΙΤΡΟΠΗΣ
         της 5ης Φεβρουαρίου 2020
         σχετικά με τα εναρμονισμένα πρότυπα για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 16 της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου (2), ο ραδιοεξοπλισμός που συμμορφώνεται με τα εναρμονισμένα πρότυπα ή με μέρη αυτών, τα στοιχεία αναφοράς των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνεται προς τις ουσιώδεις απαιτήσεις που καθορίζονται στο άρθρο 3 της εν λόγω οδηγίας, τις οποίες αφορούν τα εν λόγω εναρμονισμένα ή τα μέρη αυτών.
                  
               
                     (2)
                  
                  
                     Με την εκτελεστική απόφαση C(2015) 5376 της Επιτροπής (3), η Επιτροπή υπέβαλε αίτηση στην Ευρωπαϊκή Επιτροπή Ηλεκτροτεχνικής Τυποποίησης και στο Ευρωπαϊκό Ινστιτούτο Τηλεπικοινωνιακών Προτύπων (ETSI) για την κατάρτιση και την αναθεώρηση εναρμονισμένων προτύπων για τον ραδιοεξοπλισμό προς υποστήριξη της οδηγίας 2014/53/ΕΕ.
                  
               
                     (3)
                  
                  
                     Με βάση το αίτημα που διατυπώθηκε στην εκτελεστική απόφαση C(2015) 5376, το ETSI κατάρτισε τα εναρμονισμένα πρότυπα EN 300 328 V2.2.2 για εξοπλισμό μετάδοσης δεδομένων που λειτουργεί στη ζώνη συχνοτήτων 2,4 GHz, EN 300 698 V2.3.1 για πομπούς και δέκτες ραδιοτηλεφώνου για τη ναυτιλιακή κινητή υπηρεσία, EN 303 098 V2.2.1 για ναυτιλιακές χαμηλής ισχύος συσκευές προσωπικού εντοπισμού, EN 303 520 V1.2.1 για διατάξεις ενδοσκόπησης με ασυρματική ιατρική κάψουλα υπερχαμηλής ισχύος (ULP) και EN 300 674-2-2 V 2.2.1 για Τηλεπληροφορική Οδικών Μεταφορών και Οδικής Κυκλοφορίας (ΤΤΤ).
                  
               
                     (4)
                  
                  
                     Η Επιτροπή, μαζί με το ETSI, αξιολόγησε κατά πόσον τα εν λόγω εναρμονισμένα πρότυπα συμμορφώνονται με το αίτημα που διατυπώνεται στην εκτελεστική απόφαση C(2015) 5376.
                  
               
                     (5)
                  
                  
                     Τα εναρμονισμένα πρότυπα EN 300 328 V2.2.2, EN 303 098 V2.2.1 και EN 300 674-2-2 V 2.2.1 ικανοποιούν τις ουσιώδεις απαιτήσεις που επιδιώκουν να καλύψουν και οι οποίες καθορίζονται στην οδηγία 2014/53/ΕΕ. Επομένως, είναι σκόπιμο να δημοσιευθούν τα στοιχεία αναφοράς αυτών των προτύπων στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Η ρήτρα 8.2.3 του εναρμονισμένου προτύπου EN 300 698 V2.3.1 επιτρέπει στους κατασκευαστές να αποκλίνουν από τη μέγιστη ραδιοηλεκτρική ισχύ που δηλώνεται βάσει του άρθρου 10 παράγραφος 8 της οδηγίας 2014/53/ΕΕ και αναφέρεται στον τεχνικό φάκελο που συντάσσεται σύμφωνα με το άρθρο 21 της εν λόγω οδηγίας. Επομένως, τα στοιχεία αναφοράς του εν λόγω εναρμονισμένου προτύπου θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (7)
                  
                  
                     Το εναρμονισμένο πρότυπο EN 303 520 V1.2.1 επιτρέπει στους κατασκευαστές να διαπραγματευτούν ορισμένες μεθόδους δοκιμών με εργαστήρια δοκιμών. Επιπλέον, επιτρέπει στους κατασκευαστές να υποβάλλουν σε δοκιμές εξοπλισμό σε θερμοκρασίες που ενδέχεται να μην αντιστοιχούν στην προβλεπόμενη χρήση. Το επίπεδο της επιτρεπόμενης διαπραγμάτευσης και ερμηνείας που προβλέπεται στο εν λόγω εναρμονισμένο πρότυπο μπορεί να έχει αντίκτυπο στην απόδειξη της συμμόρφωσης του ραδιοεξοπλισμού με τις ουσιώδεις απαιτήσεις που ορίζονται στο άρθρο 3 παράγραφος 2 της οδηγίας 2014/53/ΕΕ. Επομένως, τα στοιχεία αναφοράς του εν λόγω εναρμονισμένου προτύπου θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (8)
                  
                  
                     Βάσει της εκτελεστικής απόφασης C(2015) 5376, το ETSI αντικατέστησε τα ακόλουθα εναρμονισμένα πρότυπα τα στοιχεία αναφοράς των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης (4): το πρότυπο EN 300 328 V2.1.1 αντικαθίσταται από το πρότυπο EN 300 328 V2.2.2· το πρότυπο EN 303 098 V2.1.1 αντικαθίσταται από το πρότυπο EN 303 098 V2.2.1· το πρότυπο EN 303 520 V1.1.1 αντικαθίσταται από το πρότυπο EN 303 520 V1.2.1· το πρότυπο EN 300 698 V2.2.1 αντικαθίσταται από το πρότυπο EN 300 698 V2.3.1· και το πρότυπο EN 300 674-2-2 V 2.1.1 αντικαταστάθηκε από το πρότυπο EN 300 674-2-2 V2.2.1.
                  
               
                     (9)
                  
                  
                     Το εναρμονισμένο πρότυπο EN 302 065-3 V2.1.1, τα στοιχεία αναφοράς του οποίου δημοσιεύονται στην Επίσημη Εφημερίδα της Ευρωπαϊκής Ένωσης (5), δεν περιγράφει τεχνικές μετριασμού με σκανδαλισμό προ της εκπομπής. Εντούτοις, η εκτελεστική απόφαση (ΕΕ) 2019/785 της Επιτροπής (6) επιβάλει, από τις 16 Νοεμβρίου 2019, τις τεχνικές απαιτήσεις που πρέπει να χρησιμοποιούνται εντός των ζωνών συχνοτήτων 3,8-4.2 GHz και 6-8,5 GHz για συστήματα πρόσβασης οχημάτων που χρησιμοποιούν σκανδαλισμό προς της εκπομπής. Η εκτελεστική απόφαση (ΕΕ) 2019/785 προβλέπει ότι για τα συστήματα πρόσβασης οχημάτων πρέπει να χρησιμοποιούνται οι τεχνικές μετριασμού με σκανδαλισμό προ της εκπομπής που παρέχουν το κατάλληλο επίπεδο επιδόσεων με σκοπό για τη συμμόρφωση με τις ουσιώδεις απαιτήσεις της οδηγίας 2014/53/ΕΕ. Δεδομένου ότι το εναρμονισμένο πρότυπο EN 302 065-3 V2.1.1 δεν καλύπτει τεχνικές μετριασμού με σκανδαλισμό προ της εκπομπής, είναι αναγκαίο να επισημανθεί ότι η συμμόρφωση με το εν λόγω εναρμονισμένο πρότυπο δεν διασφαλίζει τη συμμόρφωση με τις απαιτήσεις της εκτελεστικής απόφασης (ΕΕ) 2019/785 που σχετίζονται με τις εν λόγω τεχνικές και, κατά συνέπεια, δεν παρέχει τεκμήριο συμμόρφωσης με τις ουσιώδεις απαιτήσεις που ορίζονται στο άρθρο 3 παράγραφος 2 της οδηγίας 2014/53/ΕΕ και αφορούν τις εν λόγω τεχνικές. Επομένως, τα στοιχεία αναφοράς του εν λόγω εναρμονισμένου προτύπου θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (10)
                  
                  
                     Το εναρμονισμένο πρότυπο EN 302 752 V1.1.1, τα στοιχεία αναφοράς του οποίου δημοσιεύονται στην Επίσημη Εφημερίδα της Ευρωπαϊκής Ένωσης (7) με περιορισμούς, εγκρίθηκε από το ETSI το 2009 σύμφωνα με την οδηγία 1999/5/ΕΚ του ευρωπαϊκού Κοινοβουλίου και του Συμβουλίου (8). Κατά την ευθυγράμμιση του εν λόγω εναρμονισμένου προτύπου με την οδηγία 2014/53/ΕΕ, το ETSI διέκοψε τις σχετικές εργασίες, θεωρώντας ότι δεν έχει εντοπιστεί κανένα ενδιαφέρον από τα ενδιαφερόμενα μέρη, ότι δεν προβλέπονται συνέπειες εάν δεν υπάρχει εναρμονισμένο πρότυπο για τους ενεργητικούς βελτιωτές στόχου ραντάρ, καθώς δεν έχει εντοπιστεί κανένα ενδιαφέρον από τον κλάδο παραγωγής και ότι το εναρμονισμένο πρότυπο μπορεί να θεωρηθεί παρωχημένο και θα πρέπει να αποσυρθεί.
                  
               
                     (11)
                  
                  
                     Επομένως, είναι αναγκαίο να απαλειφθούν από την Επίσημη Εφημερίδα της Ευρωπαϊκής Ένωσης (9) τα στοιχεία αναφοράς των προτύπων που αντικαθίστανται, τα στοιχεία αναφοράς του εναρμονισμένου προτύπου EN 302 065-3 V2.1.1, το οποίο θα πρέπει να δημοσιευθεί με περιορισμούς, και του εναρμονισμένου προτύπου EN 302 752 V1.1.1, το οποίο θεωρείται παρωχημένο. Προκειμένου να δοθεί στους κατασκευαστές επαρκής χρόνος ώστε να προετοιμαστούν για την εφαρμογή των νέων εναρμονισμένων προτύπων, είναι ανάγκη να αναβληθεί η απάλειψη των στοιχείων αναφοράς των προτύπων που αντικαθίστανται. Προκειμένου να δοθεί επίσης χρόνος να προετοιμαστούν για την απάλειψη των στοιχείων αναφοράς του εναρμονισμένου προτύπου EN 302 752 V1.1.1, είναι αναγκαίο να αναβληθεί η απάλειψη των στοιχείων αναφοράς του εν λόγω προτύπου.
                  
               
                     (12)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία αναφοράς των εναρμονισμένων προτύπων για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ και παρατίθενται στο παράρτημα I της παρούσας απόφασης δημοσιεύονται με την παρούσα απόφαση στην Επίσημη Εφημερίδα της Ευρωπαϊκής Ένωσης.
            Τα στοιχεία αναφοράς των εναρμονισμένων προτύπων για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ και παρατίθενται στο παράρτημα II της παρούσας απόφασης δημοσιεύονται με την παρούσα απόφαση στην Επίσημη Εφημερίδα της Ευρωπαϊκής Ένωσης με περιορισμούς.
         
         
            Άρθρο 2
            Τα στοιχεία αναφοράς των εναρμονισμένων προτύπων για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ και παρατίθενται στο παράρτημα III της παρούσας απόφασης, αποσύρονται με την παρούσα απόφαση από την Επίσημη Εφημερίδα της Ευρωπαϊκής Ένωσης από τις ημερομηνίες που ορίζονται στο εν λόγω παράρτημα.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 5 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62).
         
            (3)  Εκτελεστική απόφαση C(2015) 5376 final της Επιτροπής, της 4ης Αυγούστου 2015, σχετικά με το αίτημα τυποποίησης προς την Ευρωπαϊκή Επιτροπή Ηλεκτροτεχνικής Τυποποίησης και προς το Ευρωπαϊκό Ινστιτούτο Τηλεπικοινωνιακών Προτύπων όσον αφορά τον ραδιοεξοπλισμό προς υποστήριξη της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου.
         
            (4)  ΕΕ C 326 της 14.9.2018, σ. 114.
         
            (5)  ΕΕ C 326 της 14.9.2018, σ. 114.
         
            (6)  Εκτελεστική απόφαση (EE) 2019/785 της Επιτροπής, της 14ης Μαΐου 2019, για την εναρμόνιση του ραδιοφάσματος για εξοπλισμό τεχνολογίας υπερευρείας ζώνης στην Ένωση και για την κατάργηση της απόφασης 2007/131/ΕΚ (ΕΕ L 127 της 16.5.2019, σ. 23).
         
            (7)  ΕΕ C 326 της 14.9.2018, σ. 114.
         
            (8)  Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με τον ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (ΕΕ L 91 της 7.4.1999, σ. 10).
         
            (9)  ΕΕ C 326 της 14.9.2018, σ. 114.
      
      
         
            ΠΑΡΑΡΤΗΜΑ I
            
                        Αριθ.
                     
                     
                        Στοιχεία αναφοράς του προτύπου
                     
                  
                        1.
                     
                     
                        EN 300 328 V2.2.2
                        Ευρυζωνικά συστήματα μετάδοσης· Εξοπλισμός μετάδοσης δεδομένων που λειτουργεί στη ζώνη 2,4 GHz· Εναρμονισμένο πρότυπο για την πρόσβαση στο ραδιοφάσμα
                     
                  
                        2.
                     
                     
                        EN 300 674-2-2 V2.2.1
                        Τηλεπληροφορική Οδικών Μεταφορών και Οδικής Κυκλοφορίας (ΤΤΤ)· Εξοπλισμός εκπομπής (500 kbit/s/250 kbit/s) αποκλειστικής επικοινωνίας μικρής εμβέλειας (DSRC) που λειτουργεί στη ζώνη συχνοτήτων 5 795  MHz ως 5 815  MHz· Μέρος 2: Εναρμονισμένο πρότυπο για την πρόσβαση στο ραδιοφάσμα· Υπομέρος 2: Εποχούμενες μονάδες (OBU)
                     
                  
                        3.
                     
                     
                        EN 303 098 V2.2.1
                        Ναυτιλιακές χαμηλής ισχύος συσκευές προσωπικού εντοπισμού που χρησιμοποιούν σήμα ένδειξης συναγερμού (AIS)· Εναρμονισμένο πρότυπο για την πρόσβαση στο ραδιοφάσμα
                     
                  
      
      
         
            ΠΑΡΑΡΤΗΜΑ II
            
                        Αριθ.
                     
                     
                        Στοιχεία αναφοράς του προτύπου
                     
                  
                        1.
                     
                     
                        EN 300 698 V2.3.1
                        Πομποί και δέκτες ραδιοτηλεφώνου για τη ναυτιλιακή κινητή υπηρεσία οι οποίοι λειτουργούν στις ζώνες VHF που χρησιμοποιούνται σε χερσαίους υδατόδρομους· Εναρμονισμένο πρότυπο για πρόσβαση στο ραδιοφάσμα και για γνωρίσματα για υπηρεσιών έκτακτης ανάγκης
                        
                           Σημείωση: Η συμμόρφωση με το παρόν εναρμονισμένο πρότυπο δεν παρέχει τεκμήριο συμμόρφωσης με τις ουσιώδεις απαιτήσεις που ορίζονται στο άρθρο 3 παράγραφος 2 της οδηγίας 2014/53/ΕΕ εάν, στην παράγραφο 8.2.3 του εν λόγω εναρμονισμένου προτύπου, εφαρμόζεται η πρόταση «με τον διακόπτη ισχύος εξόδου ρυθμισμένο στο μέγιστο, η ισχύς φέρουσας βρίσκεται εντός εύρους ±1,5  dB από την ονομαστική ισχύ εξόδου υπό κανονικές συνθήκες δοκιμής»
                     
                  
                        2.
                     
                     
                        EN 302 065-3 V2.1.1
                        Συσκευές μικρής εμβέλειας (SRD) που χρησιμοποιούν υπερευρυζωνική τεχνολογία (UWB)· Εναρμονισμένο πρότυπο για την κάλυψη των ουσιωδών απαιτήσεων του άρθρου 3.2 της οδηγίας 2014/53/ΕΕ· Μέρος 3: Απαιτήσεις για συσκευές UWB για εδαφοπαγείς οχηματικές εφαρμογές
                        
                           Σημείωση: Το παρόν εναρμονισμένο πρότυπο δεν καθορίζει τεχνικές προδιαγραφές για τεχνικές μετριασμού με σκανδαλισμό προ της εκπομπής («trigger-before-transmit»). Ωστόσο, η εκτελεστική απόφαση (ΕΕ) 2019/785 επιβάλλει, από τις 16 Νοεμβρίου 2019, τις τεχνικές απαιτήσεις που πρέπει να χρησιμοποιούνται εντός των ζωνών συχνοτήτων 3,8-4.2 GHz και 6-8,5 GHz για συστήματα πρόσβασης οχημάτων που χρησιμοποιούν σκανδαλισμό προ της εκπομπής. Επομένως, η συμμόρφωση με το εν λόγω εναρμονισμένο πρότυπο δεν διασφαλίζει τη συμμόρφωση με την εκτελεστική απόφαση (ΕΕ) 2019/785 και, κατά συνέπεια, δεν παρέχει τεκμήριο συμμόρφωσης με τις βασικές απαιτήσεις που ορίζονται στο άρθρο 3 παράγραφος 2 της οδηγίας 2014/53/ΕΕ και οι οποίες αφορούν τις «τεχνικές μετριασμού με σκανδαλισμό προ της εκπομπής».
                     
                  
                        3.
                     
                     
                        EN 303 520 V1.2.1
                        Συσκευές μικρής εμβέλειας (SRD)· Διατάξεις ενδοσκόπησης με ασυρματική ιατρική κάψουλα υπερχαμηλής ισχύος (ULP) που λειτουργούν στην περιοχή συχνοτήτων 430 MHz ως 440 ΜΗ· Εναρμονισμένο πρότυπο για την πρόσβαση στο ραδιοφάσμα
                        
                           Σημείωση: Η σημείωση με το παρόν εναρμονισμένο πρότυπο δεν παρέχει τεκμήριο συμμόρφωσης με τη βασική απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ, αν ισχύει μία από τις ακόλουθες περιπτώσεις:
                        
                                    —
                                 
                                 
                                    όσον αφορά το ρήτρα B.1 του παραρτήματος Β: «Ο κατασκευαστής και το εργαστήριο δοκιμών μπορούν να συμφωνήσουν την κατάλληλη εναλλακτική εφαρμογή του προσομοιωτή ανθρώπινου κορμού, η οποία θα περιγράφεται στη συνέχεια πλήρως στην έκθεση δοκιμής»·
                                 
                              
                                    —
                                 
                                 
                                    όσον αφορά το σημείο Γ.1 του παραρτήματος Γ: «Εναλλακτικά, ο κατασκευαστής και το εργαστήριο δοκιμών μπορούν να συμφωνήσουν να χρησιμοποιήσουν έναν ημιανηχοϊκό θάλαμο, η διάταξη του οποίου περιγράφεται στη συνέχεια πλήρως στην έκθεση δοκιμής».
                                 
                              
                           Σημείωση: Η θερμοκρασία που αναφέρεται στο σημείο Β.2 του παραρτήματος Β αντικατοπτρίζει την προβλεπόμενη χρήση».
                     
                  
      
      
         
            ΠΑΡΑΡΤΗΜΑ III
            
                        Αριθ.
                     
                     
                        Στοιχεία αναφοράς του προτύπου
                     
                     
                        Ημερομηνία απάλειψης
                     
                  
                        1.
                     
                     
                        EN 300 328 V2.1.1
                        Ευρυζωνικά συστήματα μετάδοσης· Εξοπλισμός μετάδοσης δεδομένων που λειτουργεί στη ζώνη ISM 2,4 GHz και χρησιμοποιεί τεχνικές ευρυζωνικής διαμόρφωσης· Εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ
                     
                     
                        6 Αυγούστου 2021
                     
                  
                        2.
                     
                     
                        EN 300 698 V2.2.1
                        Πομποί και δέκτες ραδιοτηλεφώνου για τη ναυτιλιακή κινητή υπηρεσία οι οποίοι λειτουργούν στις ζώνες VHF που χρησιμοποιούνται σε χερσαίους υδατόδρομους· Εναρμονισμένο πρότυπου που καλύπτει τις ουσιώδεις απαιτήσεις του άρθρου 3 παράγραφος 2 και του άρθρου 3 παράγραφος 3 στοιχείο ζ) της οδηγίας 2014/53/ΕΕ
                     
                     
                        6 Αυγούστου 2021
                     
                  
                        3.
                     
                     
                        EN 300 674-2-2 V2.1.1
                        Τηλεπληροφορική Οδικών Μεταφορών και Οδικής Κυκλοφορίας (ΤΤΤ)· Εξοπλισμός εκπομπής (500 kbit/s/250 kbit/s) αποκλειστικής επικοινωνίας μικρής εμβέλειας (DSRC) που λειτουργεί στη ζώνη συχνοτήτων 5 795  MHz ως 5 815  MHz· Μέρος 2: Εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ Υπομέρος 2: Εποχούμενες μονάδες (OBU)
                     
                     
                        6 Αυγούστου 2021
                     
                  
                        4.
                     
                     
                        EN 302 065-3 V2.1.1
                        Συσκευές μικρής εμβέλειας (SRD) που χρησιμοποιούν υπερευρυζωνική τεχνολογία (UWB)· Εναρμονισμένο πρότυπο για την κάλυψη των ουσιωδών απαιτήσεων του άρθρου 3.2 της οδηγίας 2014/53/ΕΕ· Μέρος 3: Απαιτήσεις για συσκευές UWB για εδαφοπαγείς οχηματικές εφαρμογές
                     
                     
                        6 Φεβρουαρίου 2020
                     
                  
                        5.
                     
                     
                        EN 302 752 V1.1.1
                        Ηλεκτρομαγνητική συμβατότητα και θέματα ραδιοφάσματος (ERM)· Ενεργητικοί βελτιωτές στόχου ραντάρ· Εναρμονισμένο ΕΝ για την κάλυψη των ουσιωδών απαιτήσεων του άρθρου 3 παράγραφος 2 της οδηγίας R&TTE
                     
                     
                        6 Φεβρουαρίου 2021
                     
                  
                        6.
                     
                     
                        EN 303 098 V2.1.1
                        Ναυτιλιακές χαμηλής ισχύος συσκευές προσωπικού εντοπισμού που χρησιμοποιούν σήμα ένδειξης συναγερμού· Εναρμονισμένο πρότυπο για την κάλυψη των ουσιωδών απαιτήσεων του άρθρου 3 παράγραφος 2 της οδηγίας 2014/53/ΕΕ·
                     
                     
                        6 Φεβρουαρίου 2021
                     
                  
                        7.
                     
                     
                        EN 303 520 V1.1.1
                        Συσκευές μικρής εμβέλειας (SRD)· Διατάξεις ενδοσκόπησης με ασυρματική ιατρική κάψουλα υπερχαμηλής ισχύος (ULP) που λειτουργούν στην περιοχή συχνοτήτων 430 MHz ως 440 ΜΗ· Εναρμονισμένο πρότυπο για την πρόσβαση στο ραδιοφάσμα
                     
                     
                        6 Αυγούστου 2021